ร้านอาหาร รวมคาเฟ่ อยู่ไม่ไกลจากโรงพยาบาลมหาราชนครราชสีมา เข้ามาในซอยฝั่งตรงข้ามนิดเดียว

กลางวัน ข้างนอกร้านร้อนมาก ไม่มีที่จอดรถร่มๆให้เลย ทางเดินระหว่างที่จอดรถกับร้านก็เช่นเดียวกัน แต่พอเข้ามาในร้านก็ให้อภัยได้ บรรยากาศเย็น น่านั่งชิลๆ สามารถนั่งที่โต๊ะแล้วรอพนักงานบริการได้เลย มานั่งทำงานก็ได้ค่ะ ที่นั่งเยอะ และมีไวไฟฟรี

อาหารมีทั้งของคาว หวาน ชา กาแฟ สั่งแบบดริปก็มีนะคะ แต่เมนูที่ชอบสุดกลายเป็นอาหารง่ายๆ อย่างขนมปังปิ้งเนยนม (30บาท) ที่ขนมปังมากรอบๆร้อนๆ ราดด้วยเนยและนมข้นทั่วถึง

พนักงานเยอะดีคะ ห้องน้ำก็สะอาดดี สามารถรูดบัตรเครดิตได้ถ้าทานเกิน 500 บาทนะคะ